Godātie kolēģi! Cerams, ka visas tehniskās lietas ir sakārtotas un mēs varam sākt Saeimas 2020. gada 25. novembra attālināto ārkārtas sēdi. Darba kārtībā – Prezidija ziņojumi par iesniegtajiem likumprojektiem. Saeimas Prezidijs ierosina Ministru kabineta iesniegto likumprojektu “Grozījums likumā “Par maternitātes un slimības apdrošināšanu”” nodot Sociālo un darba lietu komisijai, nosakot, ka tā ir atbildīgā komisija. Vai deputātiem ir iebildumi pret likumprojekta nodošanu komisijai? Iebildumu nav. Likumprojekts komisijai ir nodots. Laiks paziņojumiem. Godātie kolēģi, mēs plānojam atgriezties pie budžeta izskatīšanas pulksten 16.00. Un tagad ir plānota Sociālo un darba lietu komisijas sēde. Lūdzu, ieslēdziet mikrofonu komisijas priekšsēdētājam Skrides kungam!
Kolēģi, labdien! Tātad komisijas sēde tagad, tūlīt – trīs minūtes pēc šīs sēdes. Tiekamies tiešsaistē.
Paldies. Tātad tūlīt Sociālo un darba lietu komisijas sēde. Vēlreiz atgādinu, ka atgriežamies pie budžeta pulksten 16.00. Sēdes darba kārtība izskatīta. Vēl deputātu reģistrācija. Reģistrācija sekmīgi notikusi. Sēdi slēdzu.